CELEX: 22013D0322
Language: bg
Date: 2013-06-07 00:00:00
Title: 2013/322/ЕС: Решение № 2/2013 на Съвета на Министрите АКТБ—ЕС от 7 юни 2013 година относно искането на Федерална република Сомалия за статут на наблюдател по Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна, както и за последващо присъединяване към Споразумението

26.6.2013   
            
            
               BG
            
            
               Официален вестник на Европейския съюз
            
            
               L 173/70
            
         РЕШЕНИЕ № 2/2013 НА СЪВЕТА НА МИНИСТРИТЕ АКТБ—ЕС
   от 7 юни 2013 година
   относно искането на Федерална република Сомалия за статут на наблюдател по Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна, както и за последващо присъединяване към Споразумението
   (2013/322/ЕС)
   СЪВЕТЪТ НА МИНИСТРИТЕ АКТБ—ЕС,
   като взе предвид Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (1), изменено в Люксембург на 25 юни 2005 г. (2) и в Уагадугу на 22 юни 2010 г. (3) („Споразумението за партньорство АКТБ-ЕС“), и по-специално член 94 от него,
   като взе предвид Решение № 1/2005 от 8 март 2005 г. относно приемането на вътрешния правилник на Съвета на министрите АКТБ—ЕС, (4) и по-специално член 8, параграф 2 от него,
   като имат предвид, че:
   
               (1)
            
            
               Споразумението от Котону влезе в сила на 1 юли 2008 г. в съответствие с член 93, параграф 3 от него. То бе изменено за първи път в Люксембург на 25 юни 2005 г. и за втори път в Уагадугу на 22 и 2010 г. Споразумението след второто си преразглеждане се прилага временно от 31 октомври 2010 г. (5).
            
         
               (2)
            
            
               В член 94 от Споразумението от Котону се предвижда, че всяко искане за присъединяване на държава се представя пред Съвета на министрите АКТБ—ЕС и се одобрява от него.
            
         
               (3)
            
            
               На 25 февруари 2013 г. Федерална република Сомалия представи искане за статут на наблюдател и последващо присъединяване в съответствие с член 94 от Споразумението АКТБ—ЕС.
            
         
               (4)
            
            
               Преди тази дата Федерална република Сомалия следва да депозира Акта за присъединяване пред депозитарите на Споразумението АКТБ—ЕС, а именно Генералния секретариат на Съвета на Европейския съюз и Секретариата на държавите от АКТБ,
            
         ПРИЕ НАСТОЯЩОТО РЕШЕНИЕ:
   Член 1
   Одобряване на искания за присъединяване и предоставяне на статут на наблюдател
   Одобрява се искането на Федерална република Сомалия да се присъедини към Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. и изменено в Люксембург на 25 юни 2005 г. и в Уагадугу на 22 юни 2010 г.
   Преди тази дата Федерална република Сомалия трябва да депозира Акта за присъединяване пред депозитарите на Споразумението АКТБ—ЕС, а именно Генералния секретариат на Съвета на Европейския съюз и Секретариата на държавите от АКТБ.
   До момента на присъединяването си Федерална република Сомалия може да присъства на заседанията на Съвета като наблюдател.
   Член 2
   Влизане в сила
   Настоящото решение влиза в сила в деня след приемането му.
   
      Съставено в Брюксел на 7 юни 2013 година.
      
         
            За Съвета на министрите АКТБ—ЕС
         
         
            Председател
         
         P. T. C. SKELEMANI
      
   
   
      (1)  ОВ L 317, 15.12.2000 г., стр. 3.
   
      (2)  Споразумението за изменение на Споразумението за партньорство между държавите от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (ОВ L 209, 11.8.2005 г., стр. 27).
   
      (3)  Споразумението за второ изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. и изменено за първи път в Люксембург на 25 юни 2005 г. (ОВ L 287, 4.11.2010 г., стр. 3).
   
      (4)  ОВ L 95, 14.4.2005 г., стр. 44.
   
      (5)  Решение № 2/2010 на Съвета на министрите АКТБ—ЕО от 21 юни 2010 г. (ОВ L 287, 4.11.2010 г., стр. 68).